Priedas Nr 4. Darbų, kurie atliekami techninės priežiūros tvarka, sąrašas
Darbų vykdymo pagal Nurodymus ir Pavedimus Bendrovės objektuose proceso aprašas

DARBŲ, KURIE ATLIEKAMI TECHNINĖS PRIEŽIŪROS TVARKA, SĄRAŠAS


1. Bendrovės darbuotojams - darbai, vykdomi techninės priežiūros tvarka, tai darbai, kurie nenurodyti darbų, vykdomų pagal Nurodymus ir Pavedimus, sąrašuose.

2. Rangovų darbuotojams - darbai, vykdomi techninės priežiūros tvarka
2.1. Cheminis augalų purškimas rankiniu būdu oro linijų trasose;
2.2. Oro linijos trasų valymo darbai rankiniu būdu: medžių ir krūmų, ne aukštesnių kaip keturi metrai kirtimas arba genėjimas;
2.3. 10 kV skirstomųjų punktų ar 10/0,4 kV įtampos transformatorinių, kai prie jų prijungtos tik kabelių linijos ir nėra orinių įvadų ir išvadų, stogo ir sienų iš išorės remonto darbai;
2.4. Statybos darbai elektros pastočių teritorijoje, kai ištisine ne žemene kaip 1,6 m. tvora atitveriama darbų zona, kurioje nėra veikiančių elektros įrenginių, o srovinės dalys, turinčios įtampą, nutolusios nuo tvoros ne mažesniu atstumu:
2.5. iki 1 kV                   -  1,5 m;
2.6. nuo 1 iki 10 kV       -  2,0 m;
2.7. nuo 35 iki 110 kV   -  4,0 m.
2.8. Oro linijų, oro kabelių linijų, oro linijų izoliuotais laidais, 0,4 kV kabelių spintų, komercinių apskaitos spintų, įvadinių apskaitos spintų (skydų), 0,4 kV paskirstymo punktų apžiūra;
2.9. Žemės kasimo darbai, kuomet vykdomi darbai nepatenka į elektros tinklų apsaugos zoną;
2.10. Atramų numeracijos ir oro linijų skyriklių užrašų atnaujinimas iki 3 metrų aukščio nuo žemės paviršiaus;
2.11. 10 kV skirstomųjų punktų ar 10/0,4 kV įtampos transformatorinių (net ir esant orinių įvadų ar išvadų), 0,4 kV kabelinių spintų durų iš išorės dažymas, užrašų ant išorinių durų atnaujinimas, neatidarant pačių durų;
2.12. Darbai atliekami neveikiančiuose elektros įrenginiuose;
2.13. Naujų apskaitos skydų montavimas ant atramų, netiesiant ir neprijungiant kabelio nuo oro linijos ar kabelių linijos;
2.14. Įžeminimo kontūro strypų kalimo darbai (kai darbai vykdomi kabelių linijos apsaugos zonoje, prieš pradedant darbus Rangovo darbuotojas privalo esamo kabelio paklojimo vietą sužinoti pas Bendrovės darbuotoją, kuris eksploatuoja šį kabelį, kad tiksliai žinotų kur yra paklotas kabelis ir jo nepažeistų). Įžeminimo kontūro prijungimas neveikiančiame elektros įrenginyje.
2.15. I kategorijos darbai žemosios įtampos elektros įrenginiuose, atliekant įvadinių automatinių jungiklių įrengimo ir keitimo darbus.
2.16. Darbai, kai apie jų pradžią ir pabaigą reikia informuoti asmenį, atsakingą už pastatų elektros ūkį - darbai, vykdomi techninės priežiūros tvarka pastatuose, kuriuose pagal Saugos taisyklių reikalavimus yra paskirtas asmuo, atsakingas už elektros ūkį.

Pastaba: Kai žemės kasimo darbus galima vykdyti techninės priežiūros tvarka ir Nurodymas neišrašomas, vadovaujantis Valstybinės darbo inspekcijos reikalavimais (nuoroda), organizuojant ir atliekant statybos darbus, dėl kylančių pavojų ir rizikų (pvz. kai iškasos gylis virš 1 m.) - darbų atlikimui privaloma išduoti Paskyrą-leidimą. 
Paskyros-leidimo forma pateikta AB „Energijos skirstymo operatorius“ Paskyrų arba Paskyrų-leidimų išdavimo ir grąžinimo proceso apraše, 3 priede (nuoroda).
